П Р О Т О К О Л   24

ОТ ЗАСЕДАНИЕ НА КОМИСИЯ  „ПРОФЕСИОНАЛНА ЕТИКА И ПРЕВЕНЦИЯ НА КОРУПЦИЯТА”  КЪМ  ВСС, ПРОВЕДЕНО НА  16.06.2014 г.

ПРИСЪСТВАТ: Ясен Тодоров – председател, Даниела Костова  - зам.председател и членовете: Васил Петров, Галина Карагьозова, Галя Георгиева, Димитър Узунов, Незабравка Стоева, Румен Боев и Юлиана Колева.

ОТСЪСТВАТ: Мария Кузманова

На заседанието присъстват и: Мая Атанасова, главен експерт - юрисконсулт в дирекция „Правна” и Диана Стоянова, старши експерт - юрисконсулт в дирекция „Правна”.

 Заседанието протече при следния дневен ред:

1. Изслушване на Тони Петков Гетов, съдия в Софийски градски съд.
2. Проекти  на становища на КПЕПК за притежавани нравствени качества на магистрати, участващи в конкурси за заемане на длъжности за административни ръководители в органите на съдебната власт.
3. Извлечение от протокол № 25/28.05.2014 г. от заседанието на Комисия „Международна дейност” на ВСС относно въпроси до Висш съдебен съвет във връзка с предстоящия Четвърти кръг на мотиторинга на Групата държави срещу корупцията  (GREKO)  на тема „Превенция на корупцията по отношение на народните представители, съдиите и прокурорите”. 
4. Обсъждане на  предложенията от местните етични комисии относно промени  в Примерния образец на въпроси отговорите, на които следва да се съдържат в становищата, подготвяни от местните етични комисии.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                     
5.  Разглеждане на преписки, образувани по жалби и сигнали.
6.   Разни.

ОТНОСНО: Т. 1.  Изслушване на Тони Петков Гетов, съдия в Софийски градски съд. 

	След изслушването на Тони Гетов, съдия в СГС и станалите разисквания,

Комисия “Професионална етика и превенция на корупцията”

					Р  Е  Ш  И:

	1. 1. Прилага към преписката, представените от съдия Тони Гетов документи.
	1.2. Да се публикува на Интернет страницата на ВСС следното  прессъобщение:  
„Комисия „Професионална етика и превенция на корупцията" към Висшия съдебен съвет на заседание проведено на 16.06.2014 г.  изслуша съдия Тони Гетов от Софийски градски съд във връзка с негова молба с                                  вх. № 11-063-475/05.06.2014 г., депозирана на основание Раздел ІІ, т.1.5, вр. т.1 от Кодекса за етично поведение на българските магистрати, по повод твърдения, че е произнесъл присъдата по НОХД № С-155/2013 г. вследствие на оказан политически натиск върху член на семейството му. 
На заседанието на комисията съдия Гетов представи документи, удостоверяващи, че съпругата му е командирована в дипломатическото представителство на Република България в Германия – гр.Берлин, на основание чл.65, ал.1 от Закона за дипломатическата служба, за времето от 01.09.2011 г. до 31.08.2014 г. След тази дата тя се връща на работа в МВнР на Р България. 
В резултат на проведеното изслушването и представените документи Комисия „Професионална етика и превенция на корупцията" към Висшия съдебен съвет  не установи данни за оказан натиск върху съдия Тони Гетов от страна на ръководството на СГС, от страни по делото или от политическа сила чрез член на неговото семейство”. 

ОТНОСНО: Т.2. Проекти  на становища на КПЕПК за притежавани нравствени качества на магистрати, участващи в конкурси за заемане на длъжности за административни ръководители в органите на съдебната власт.

1. Проект на становище на КПЕПК за притежаваните нравствени качества от Георги Димитров Георгиев, административен ръководител – районен прокурор на Районна прокуратура – Русе, по повод участие в конкурс за заемане на длъжността административен ръководител – окръжен прокурор на Окръжна прокуратура – Русе -  докладва г-н Ясен Тодоров  /96-02-048/2014 г./
Становището e изготвено въз основа на становище на Комисията по професионална етика  към Окръжна  прокуратура - Русе, писма от отдел „Инспекторат“ към ВКП и Инспектората към ВСС, както и извършени проверки в деловодната система на ВСС.
Обобщеният извод е, че Георги Димитров Георгиев, административен ръководител – районен прокурор на Районна прокуратура – Русе,  спазва изискванията, заложени в Кодекса за етично поведение на българските магистрати и притежава необходимите нравствени качества, за да бъде назначен на длъжността административен ръководител – окръжен прокурор на Окръжна  прокуратура – Русе.

Комисия “Професионална етика и превенция на корупцията”

					Р  Е  Ш  И:

1.1. На основание чл. 39а, ал. 1, т. 1 от ЗСВ приема становището относно притежаваните нравствени качества от Георги Димитров Георгиев, административен ръководител – районен прокурор на Районна прокуратура – Русе, по повод участие в конкурс за заемане на длъжността административен ръководител – окръжен прокурор на Окръжна прокуратура – Русе.
1.2. Изпраща становището на Комисията по предложенията и атестирането, по компетентност. 

2. Проект на становище на КПЕПК за притежаваните нравствени качества от Николай Александров Николов, прокурор в Окръжна прокуратура – Русе, по повод участие в конкурс за заемане на длъжността административен ръководител – окръжен прокурор на Окръжна прокуратура – Русе -  докладва г-н Ясен Тодоров  /96-02-057/2014 г./
Становището e изготвено въз основа на становище на Комисията по професионална етика  към Окръжна  прокуратура - Русе, писма от отдел „Инспекторат“ към ВКП и Инспектората към ВСС, както и извършени проверки в деловодната система на ВСС.
Обобщеният извод е, че Николай Александров Николов, прокурор в Окръжна прокуратура – Русе,  спазва изискванията, заложени в Кодекса за етично поведение на българските магистрати и притежава необходимите нравствени качества, за да бъде назначен на длъжността административен ръководител – окръжен прокурор на Окръжна  прокуратура – Русе.

Комисия “Професионална етика и превенция на корупцията”

					Р  Е  Ш  И:

2.1. На основание чл. 39а, ал. 1, т. 1 от ЗСВ приема становището относно притежаваните нравствени качества от Николай Александров Николов, прокурор в Окръжна прокуратура – Русе, по повод участие в конкурс за заемане на длъжността административен ръководител – окръжен прокурор на Окръжна прокуратура – Русе.
2.2. Изпраща становището на Комисията по предложенията и атестирането, по компетентност. 

3. Проект на становище на КПЕПК за притежаваните нравствени качества от Георги Стоянов Милушев, административен ръководител – председател на Окръжен съд – Кърджали, по повод участие в конкурс за заемане на длъжността административен ръководител – председател на Окръжен съд – Кърджали -  докладва г-н Ясен Тодоров  /96-02-031/2014 г./
Становището e изготвено въз основа на становище на Комисията по професионална етика  към Апелативен съд – гр. Пловдив, писма от отдел „Инспекторат“ към ВКП и Инспектората към ВСС, и извършени проверки в деловодната система на ВСС.
Обобщеният извод е, че Георги Стоянов Милушев, административен ръководител – председател на Окръжен съд – Кърджали,  спазва изискванията, заложени в Кодекса за етично поведение на българските магистрати и притежава необходимите нравствени качества, за да бъде назначен на длъжността административен ръководител – председател на Окръжен съд – Кърджали. 

Комисия “Професионална етика и превенция на корупцията”

					Р  Е  Ш  И:

3.1. На основание чл. 39а, ал. 1, т. 1 от ЗСВ приема становището относно притежаваните нравствени качества от Георги Стоянов Милушев, административен ръководител – председател на Окръжен съд – Кърджали, по повод участие в конкурс за заемане на длъжността административен ръководител – председател на Окръжен съд – Кърджали.
3.2. Изпраща становището на Комисията по предложенията и атестирането, по компетентност. 

4. Проект на становище на КПЕПК за притежаваните нравствени качества от Ганчо Манев Драганов, административен ръководител – председател на Районен съд – Тервел, по повод участие в конкурс за заемане на длъжността административен ръководител – председател на Районен съд – Тервел -  докладва г-н Ясен Тодоров  /96-02-069/2014 г./
Становището e изготвено въз основа на становище на Комисията по професионална етика  към Окръжен съд – гр. Добрич, писма от отдел „Инспекторат“ към ВКП и Инспектората към ВСС, и извършени проверки в деловодната система на ВСС.
Обобщеният извод е, че Ганчо Манев Драганов, административен ръководител – председател на Районен съд – Тервел,  спазва изискванията, заложени в Кодекса за етично поведение на българските магистрати и притежава необходимите нравствени качества, за да бъде назначен на длъжността административен ръководител – председател на Районен съд – Тервел.

Комисия “Професионална етика и превенция на корупцията”

					Р  Е  Ш  И:

4.1. На основание чл. 39а, ал. 1, т. 1 от ЗСВ приема становището относно притежаваните нравствени качества от Ганчо Манев Драганов, административен ръководител – председател на Районен съд – Тервел, по повод участие в конкурс за заемане на длъжността административен ръководител – председател на Районен съд – Тервел.
4.2. Изпраща становището на Комисията по предложенията и атестирането, по компетентност. 

5. Проект на становище на КПЕПК за притежаваните нравствени качества от Людмил Петров Хърватев, зам.административен ръководител – зам.председател на Окръжен съд - Силистра, по повод участие в конкурс за заемане на длъжността административен ръководител – председател на Окръжен съд - Силистра -  докладва г-н Ясен Тодоров  /96-02-070/2014 г./
Становището e изготвено въз основа на становище на Комисията по професионална етика към Апелативен съд – гр. Варна, писма от отдел „Инспекторат“ към ВКП и Инспектората към ВСС, както и извършени проверки в деловодната система на ВСС.
Обобщеният извод е, че Людмил Петров Хърватев, зам.административен ръководител - зам.председател на Окръжен съд - Силистра, спазва изискванията, заложени в Кодекса за етично поведение на българските магистрати и притежава необходимите нравствени качества, за да бъде назначен на длъжността административен ръководител - председател на Окръжен съд - Силистра.

Комисия “Професионална етика и превенция на корупцията”

					Р  Е  Ш  И:

5.1. На основание чл. 39а, ал. 1, т. 1 от ЗСВ приема становището относно притежаваните нравствени качества от Людмил Петров Хърватев, зам.административен ръководител – зам.председател на Окръжен съд - Силистра, по повод участие в конкурс за заемане на длъжността административен ръководител – председател на Окръжен съд - Силистра.
5.2. Изпраща становището на Комисията по предложенията и атестирането, по компетентност. 

6. Проект на становище на КПЕПК за притежаваните нравствени качества от Мирослав Милчев Начев, административен ръководител – председател на Окръжен съд – Кюстендил, по повод участие в конкурс за заемане на длъжността административен ръководител – председател на Окръжен съд – Кюстендил -  докладва г-н Ясен Тодоров  /96-02-075/2014 г./
Становището e изготвено въз основа на становище на Комисията по професионална етика  към Апелативен съд - София, писма от отдел „Инспекторат“ към ВКП и Инспектората към ВСС, както и извършени проверки в деловодната система на ВСС.
Обобщеният извод е, че Мирослав Милчев Начев, административен ръководител –председател на Окръжен съд - Кюстендил,  спазва изискванията, заложени в Кодекса за етично поведение на българските магистрати и притежава необходимите нравствени качества, за да бъде назначен на длъжността административен ръководител – председател на Окръжен съд - Кюстендил.

Комисия “Професионална етика и превенция на корупцията”

					Р  Е  Ш  И:

6.1. На основание чл. 39а, ал. 1, т. 1 от ЗСВ приема становището относно притежаваните нравствени качества от Мирослав Милчев Начев, административен ръководител – председател на Окръжен съд – Кюстендил, по повод участие в конкурс за заемане на длъжността административен ръководител – председател на Окръжен съд – Кюстендил.
6.2. Изпраща становището на Комисията по предложенията и атестирането, по компетентност. 

7. Проект на становище на КПЕПК за притежаваните нравствени качества от Емил Велков Петров, прокурор в Районна прокуратура – Враца, командирован в Софийска градска прокуратура, по повод участие в конкурс за заемане на длъжността административен ръководител – окръжен прокурор в Окръжна прокуратура – Враца -  докладва г-н Ясен Тодоров  /96-02-036/2014 г./
Становището e изготвено въз основа на становище на Комисията по професионална етика  към Софийска градска прокуратура, писма от отдел „Инспекторат“ към ВКП и Инспектората към ВСС, както и извършени проверки в деловодната система на ВСС.
Обобщеният извод е, че Емил Велков Петров, прокурор в Районна прокуратура – Враца, командирован в Софийска градска прокуратура,  спазва изискванията, заложени в Кодекса за етично поведение на българските магистрати и притежава необходимите нравствени качества, за да бъде назначен на длъжността административен ръководител – окръжен прокурор на Окръжна прокуратура – Враца.

Комисия “Професионална етика и превенция на корупцията”

					Р  Е  Ш  И:

7.1. На основание чл. 39а, ал. 1, т. 1 от ЗСВ приема становището относно притежаваните нравствени качества от Емил Велков Петров, прокурор в Районна прокуратура – Враца, по повод участие в конкурс за заемане на длъжността административен ръководител – окръжен прокурор на Окръжна прокуратура – Враца.
7.2. Изпраща становището на Комисията по предложенията и атестирането, по компетентност. 

8. Проект на становище на КПЕПК за притежаваните нравствени качества от Десислав Първанов Начков, прокурор в Окръжна прокуратура – Враца, по повод участие в конкурс за заемане на длъжността административен ръководител – окръжен прокурор на Окръжна прокуратура – Враца -  докладва г-н Ясен Тодоров  /96-02-041/2014 г./
Становището e изготвено въз основа на становище на Комисията по професионална етика  към Окръжна прокуратура - Враца, писма от отдел „Инспекторат“ към ВКП и Инспектората към ВСС, както и извършени проверки в деловодната система на ВСС.
Обобщеният извод е, че Десислав Първанов Начков, прокурор в Окръжна прокуратура – Враца, спазва изискванията, заложени в Кодекса за етично поведение на българските магистрати и притежава необходимите нравствени качества, за да бъде назначен на длъжността административен ръководител – окръжен прокурор на Окръжна прокуратура – Враца.

Комисия “Професионална етика и превенция на корупцията”

					Р  Е  Ш  И:
8.1. На основание чл. 39а, ал. 1, т. 1 от ЗСВ приема становището относно притежаваните нравствени качества от Десислав Първанов Начков, прокурор в Окръжна прокуратура – Враца, по повод участие в конкурс за заемане на длъжността административен ръководител – окръжен прокурор в Окръжна прокуратура – Враца.
8.2. Изпраща становището на Комисията по предложенията и атестирането, по компетентност. 
 
ОТНОСНО: Т.3. Извлечение от протокол № 25/28.05.2014 г. от заседанието на Комисия „Международна дейност” на ВСС относно въпроси до Висш съдебен съвет във връзка с предстоящия Четвърти кръг на мотиторинга на Групата държави срещу корупцията  (GREKO)  на тема „Превенция на корупцията по отношение на народните представители, съдиите и прокурорите” – докладва г-жа Мая Атанасова.

Във връзка с решение по протокол № 25/28.05.2014 г. на комисия „Международна дейност” на ВСС за предоставяне на отговори по Въпросника на GRECO за Четвъртия кръг на мониторинга на Групата държави срещу корупцията на тема „Превенция на корупцията по отношение на народните представители, съдиите и прокурорите” и в изпълнение на решение по протокол № 23/09.06.2014 г. на комисия „Професионална етика и превенция на корупцията”, Ви предоставям следната информация: 

Въпрос 9.3: Процедура и критерии за проверка на нравствените качества /морал на кандидатите за длъжността „съдия”.

Отговор: При назначаване на кандидат на длъжност „младши съдия/младши прокурор” и при първоначално назначаване на съдии, прокурори и следователи в съответен орган на съдебната власт, Комисия „Професионална етика и превенция на корупцията” на Висшия съдебен съвет (КПЕПК) изготвя становище за притежаваните от кандидата нравствени качества въз основа на служебна характеристика, предоставена от последния  му работодател.  
Комисията предоставя на Висшия съдебен съвет становища за притежаваните нравствени качества на класираните кандидати за младши съдии и младши прокурори, в рамките на обявените конкурсни длъжности, както и същият брой от следващите кандидати по реда на класирането им.
По отношение на назначаването на издържалите конкурса кандидати за първоначално назначаване, Комисия „Професионална етика и превенция на корупцията” предоставя на Висшия съдебен съвет становище за притежаваните нравствени качества от първите трима кандидати, класирани за съответната свободна длъжност.

Въпрос 9.4. Процедура и критерии за проверка на нравствените качества на лицата, представени в институцията/институциите.
Отговор: В изпълнение на правомощията си по чл.39а, ал. 1, т.1 от ЗСВ, Комисия „Професионална етика и превенция на корупцията” на ВСС (КПЕПК) осъществява активно взаимодействие с Етичните комисии по места, както и с компетентните органи и институции, които оказват на комисията съдействие и й предоставят необходимата информация. 
Комисията извършва комплексна проверка за нравствените качества на кандидатите, участващи в конкурси за повишаване в длъжност и преместване на съдии, прокурори и следователи, въз основа на данни от Инспектората на ВСС, прокуратурата, както и други компетентни органи, организации и публични регистри. Също така КПЕПК проверява за наличие на относими материали в медии за съответния кандидат.
Съгласно Правилата за избор на административни ръководители на органи на съдебната власт по чл.167, ал.1, т.2-4 от ЗСВ, приети с решение на ВСС по  Протокол № 10 от 14.03.2013 г. и  допълнени с решение на ВСС по Протокол № 11 от 12.03.2014 г., магистрати и юридически лица с нестопанска цел, регистрирани за осъществяване на общественополезна дейност, висши училища и научни организации не по-късно от 7 дни преди събеседването могат да представят на Висшия съдебен съвет становища за кандидата, включващи и въпроси, които могат да му бъдат поставяни. Въпроси, както и становища за нравствените и професионални качества на кандидатите, в срок не по-късно от 7 дни преди събеседването, могат да представят и техни колеги, органи и институции, в които е работил. Магистратите от органа на съдебната власт, за чието ръководство се кандидатства, по своя инициатива могат, в срок не по-късно от 7 дни преди събеседването, да поканят за изслушване кандидатите, след което да изразят становището си пред Висшия съдебен съвет. 
Поставените и получени въпроси и становища до ВСС се обобщават от Комисията по правни въпроси на ВСС, която уведомява кандидатите за тях. Комисията изпраща становищата, отнасящи се до нравствените качества на кандидатите на Комисия „Професионална етика и превенция на корупцията“, а тези, отнасящи се до професионалните им качества – на Комисията по предложенията и атестирането.
 Комисията по правни въпроси на ВСС осигурява възможност на кандидата да отговори и да представи доказателства преди изслушването, ако това се налага за изясняване на факти и обстоятелства. В някои случаи КПЕПК също провежда събеседване с кандидатите за административни ръководители.
По инициатива на КПЕПК, при изготвянето на становищата относно притежаваните нравствени качества на кандидатите в конкурси за заемане на длъжност в органите на съдебната власт, започна да  изисква информация от Комисия по предотвратяване и установяване на конфликт на интереси и взаимодействие с Инспектората към ВСС за постъпили във ВСС сигнали и извършени проверки по Закона за предотвратяване и установяване на конфликт на интереси. 
Нов момент при изготвяне на становищата е извършваната от КПЕПК проверка за наличие на несъответствия в подадените декларации за имотното състояние на кандидатите, чрез справка в Интернет страницата на Сметна палата на Република България.
КПЕПК извършва проверки в деловодната система на Висшия съдебен съвет за наличие на сигнали/жалби срещу съответния кандидат, както и справка за наличие на дисциплинарни производства.
След анализ на събраните данни, Комисия „Професионална етика и превенция на корупцията” изготвя мотивирано становище за притежаваните нравствени качества на съответния кандидат, което съдържа заключение за наличието или липсата на данни, поставящи под съмнение високите нравствени качества и публичната репутация на кандидата. 

В тази връзка следва да се отбележи, че за периода от 01.01.2013 до 01.06.2014 г. КПЕПК е изготвила 514 броя становища относно притежаваните нравствени качества на кандидатите в конкурсите за заемане на длъжност в органите на съдебната власт. 
Във всички тези случаи Комисия „Професионална етика и превенция на корупцията” на Висшия съдебен съвет извършва преценка за притежаваните  нравствени качества от кандидатите и изготвя становище, което се взема предвид от Висшия съдебен съвет при съответното назначение. 
Когато изборът е за административен ръководител, становището на Комисия „Професионална етика и превенция на корупцията” се предоставя и на кандидатите най-малко три дни преди събеседването, което  Висшият съдебен съвет провежда с тях. 

Въпрос 12 : Етични принципи и правила за поведение

1. Кодекс за етично поведение на българските магистратите
Отчитайки, че най-мощното средство за превенция на корупцията в съдебната власт е въвеждането и утвърждаването в практиката на магистратите на Правилата за етично поведение, още в началото на 2008 година Комисията насочи вниманието си в тази посока. 
Към този момент с решения на ВСС са били приети и действаха: Правила за професионална етика на съдиите в България, приети с решение на ВСС по  протокол № 7/10.03.2004 г., Правила за професионална етика на прокурорите в България, приети с решение на ВСС по протокол № 44/26.11.2003 г. и Правила за професионална етика на следователя, приети с решение на ВСС по протокол № 7/19.02.2003 г.
КПЕПК констатира, че посочените три документа след утвърждаването им от Висшия съдебен съвет са останали написани на книга, без реално издигнатите в тях правила за етнично поведение да са приложени в живота и работата на магистратите. Сред комплекса от причини за това състояние на нещата се откроиха: липсата на проведено обучение; на проведен мониторинг за проследяване начина и ефекта от прилагането им; липсата на механизми, предвидени в самите етични стандарти и гарантиращи тяхното практическо приложение и не на последно място липсата на стиковка между правилата, предвидени в етичните кодекси на всяка от професионалните гилдии. Под липсата на стиковка се разбира липсата на еднаква уредба  във всеки от тези три кодекса на случаите, когато действията или бездействията на съдия, прокурор или  следовател са едни и същи. 
След допитване до всички магистрати в страната, след като изиска и се запозна с етичните стандарти на страните от Европейския съюз, след като се запозна с Бангалорските принципи и Етичния кодекс на юридическата общност в испано-говорящите страни /Иберийски етичен кодекс/, Етичната комисия предложи, а Висшият съдебен съвет възприе идеята за изработване на  нов единен Етичен кодекс, т.е. въвеждане на еднакви етични стандарти за съдии, прокурори и следователи. Създадената за целта работна група се справи в срок със задачата и през м.октомври 2008 г. проектът за нов Единен етичен кодекс бе готов. 
По-късно той е обсъден на общи събрания в цялата магистратска общност, както и широко дебатиран на няколко публични срещи между представители на магистратурата и членовете на Висшия съдебен съвет.
На основание чл.30, ал.1, т.12 от ЗСВ и решение на Висшия съдебен съвет по протокол № 21 от 20 май 2009 г. е приет Кодекс за етично поведение на българските магистрати.  Това стана възможно след приемане на Закон за изменение и допълнение на Закона за съдебната власт /ДВ, бр.33 от 30 април 2009 г./ и новата т.12 на чл.30, ал.1 от ЗСВ, съгласно която Висшият съдебен съвет одобрява Етичен кодекс на съдиите, прокурорите и следователите. Съгласно Етичния кодекс във всички районни структури, които са със седалища в областните центрове, окръжните структури на съдилищата и прокуратурите, апелативните и върховните прокуратури и съдилища се създадоха постоянни етични комисии. 
КПЕПК и комисиите по професионална етика към органите на съдебната власт осъществяват пряк и непосредствен контрол по прилагането и спазването на Кодекса за етично поведение на българските магистратите, който се приема като основен инструмент за утвърждаване на почтеност и морал в съдебната система. 

2. Стратегия за превенция и противодействие на корупцията в съдебната система 

Водени от желанието да възвърнат доверието на гражданите в съдебната система и отчитайки обстоятелството, че действащата Стратегията за превенция и борба с корупцията в съдебната система се нуждае от актуализация, КПЕПК с решение по протокол № 45/15.11.2012 г. сформира работна група за актуализиране на Стратегията. В нейния състав са включени членове на съвета от всички постоянни комисии и двама експерти от дирекция „Правна” в АВСС. На заседанията на Работната група присъства и г-н Камен Иванов – член на ВСС и съпредседател на Гражданския експертен съвет към ВСС. 
След внимателно разглеждане и обсъждане на предложенията членовете на работната група се обединиха около решението да бъде изготвена нова Стратегия за превенция и противодействие на корупцията, в която ясно се определят задълженията на отделните комисии на ВСС за реализиране на целите и мерките, заложени в нея. 
За първи път в Стратегията се заложиха мерки, чието реализиране ще доведе до преодоляване на неравномерната натовареност в органите на съдебната власт. Предвижда се осъществяване на текущ мониторинг, анализ на натовареността на органите на съдебната власт и предприемане на конкретни мерки за оптимизиране на щатовете в отделните съдилища и прокуратури.
	Основна цел на Стратегията за превенция и противодействия на корупцията в съдебната система, приета с решение по протокол № 12/28.03.2013 г. на ВСС е повишаването на доверието в съдебната система и ограничаване на корупцията. За постигането на тази цел Стратегията предвижда установяването на съответни правила за поведение и механизми за тяхната реализация, които да послужат и за основа на бъдещи законодателни и организационни мерки, насочени към институционално развитие и укрепване на отделните структурни звена на съдебната власт /съд, прокуратура и следствие/ в контекста на превенцията и противодействието на корупционните явления. 
В нея ясно са дефинирани целите и задачите, които следва да бъдат изпълнени   за  постигане    на   желаните  резултати   по   отношение  на 
корупцията в съдебната система. Посечени са основните инструменти за борба с корупцията, които следва да бъдат усъвършенствани за предотвратяването на корупционните практики.
Основният инструмент за противодействие на корупцията са превантивните действия. Те са свързани с ограничаване на факторите, които я създават, както и с формиране на ясна и безкомпромисна позиция на всеки гражданин за борба срещу нея, особено с масовите й ежедневни прояви. 
Превантивните действия за противодействие на корупцията са свързани с провеждането на целенасочена информационна политика, както и полагане на усилия по отношение на про-активната публична комуникация.
За постигането на заявената цел следва да се утвърди ролята на организациите на гражданското общество и да се повиши превантивната функция на гражданския контрол, както и да се регламентира тяхното участие  в процеса на изработване и оценка на антикорупционни политики. 
Всички органи на съдебната власт, които имат задължения по Стратегията за превенция и противодействие на корупцията в съдебната система, периодично ще предоставят информация за прилагането и изпълнението на мерките заложени в нея на Комисия професионална етика и превенция на корупцията при ВСС. Информацията ще бъде обобщавана и анализирана.
С цел да бъдат утвърдени принципите, регламентирани в Кодекса за етично поведение на българските магистрати в антикорупционната стратегия са предвидени постоянни обучения на съдии, прокурори и следователи.
Заложените цели и мерки в Стратегията се актуализират и доразвиват в съответствие с променящите се условия и нужди на гражданското общество.   
Предвид обстоятелството, че Стратегията за превенция и противодействие на корупцията е приета в края на месец март 2013 следва да се отбележи, че до момента не е правена оценка на изпълнението й. 
Следва да се отбележи, че КПЕПК има водеща роля за изготвянето на План –графика по изпълнение на мерките, предвидени в Стратегията за превенция и противодействие на корупцията в съдебната система за 2014 г., приет с решение по протокол  № 9/27.02.2014 г., т.67 на Висшия съдебен съвет.

В тази връзка Комисия „Професионална етика и превенция на корупцията” на ВСС с решение по протокол № 21/02.06.2014 г. е изискала от всички постоянни комисии към Висшия съдебен съвет да предоставят информация за първите шест месеца на 2014 г. относно изпълнението на мерките, заложени в горецитирания План –график, в срок до 27 юни 2014 г.
След получаване на информацията, същата ще бъде обобщена от експертите на Комисията и внесена за разглеждане и обсъждане на заседание на КПЕПК.

Въпрос 19.3. Процедура и критерии за проверка на нравствените качества /морал на кандидатите за длъжността „прокурор”. 

Отговор: Процедурата и критериите за проверка на нравствените качества/морал на кандидатите за длъжността „прокурор” са аналогични с процедурата и критериите за проверка на нравствените качества/морал на кандидатите за длъжността „съдия”. (виж. отговор на въпрос 9.3)

Въпрос 19.4. Процедура и критерии за проверка на нравствените качества на лицата, представени в институцията/институциите. 

Отговор: Процедура и критерии за проверка на нравствените качества на лицата, представени в институцията/институциите за прокурорите е аналогична с тази за съдиите. (виж. отговор на въпрос 9.4)

Въпрос 22: Етични принципи и правила за поведение 

Отговор: Кодексът за етично поведение на българските магистратите и Стратегията за превенция и противодействие на корупцията в съдебната система са относими за съдиите, прокурорите и следователите. (виж. отговор на въпрос 12)

Забележка: Комисия „Професионална етика и превенция на корупцията” на ВСС не разполага с текст на английски език на Кодекса за етично поведение на българските магистратите и на Стратегията за превенция и противодействия на корупцията в съдебната система. 

На основание гореизложеното, 
	  	 									 
Комисия “Професионална етика и превенция на корупцията”

					Р  Е  Ш  И:

	1. ОДОБРЯВА отговорите на въпросите, който са от компетентността на КПЕПК, по Въпросника за Четвъртия кръг на мониторинга на Групата държави срещу корупцията (GRECO) на тема „Превенция на корупцията по отношение на народните представители, съдиите и прокурорите”.
2. Решението по т.1 да се предостави на Комисия „Международна дейност” на ВСС.

ОТНОСНО: Т.4. Обсъждане на  предложенията от местните етични комисии относно промени  в Примерния образец на въпроси отговорите, на които следва да се съдържат в становищата, подготвяни от местните етични комисии.
Приложения: предложения от КПЕ към ОСВ.
Комисия “Професионална етика и превенция на корупцията”

					Р  Е  Ш  И:

4.1.  Приема за запознаване  предложенията от местните етични комисии  към ОСВ относно промени в Примерния образец на въпроси отговорите, на които следва да се съдържат в становищата, подготвяни от местните етични комисии. 
4.2.	Предложенията да бъдат внесени за обсъждане на а следващото заседание на  КПЕПК.

ОТНОСНО: Т.5.  Разглеждане на преписки, образувани по жалби и сигнали.

1. Преписка с вх. № 94-00-440/21.05.2014 г., образувана по сигнал от съдия .....и председателя на Комисията по професионална етика към Районен съд –  ... - /ОБЩ СИГНАЛ – Т.1/
В сигнала се изразява недоволство от поведението на съдия ...от Районен съд – ... във връзка с написани от нея жалби и становище до ИВСС, в което се съдържа твърдение за нарушаване на принципа за случайно разпределение на делата от страна на съдия .... Отправя се молба за извършване на проверка за наличие на поведение от страна на съдия ..., противоречащо на правилата и принципите, регламентирани в Кодекса за етично поведение на българските магистрати. Към сигнала са приложени протокол на ОС ... за извършена проверка, относно случайното разпределение на делата в РС ... и становище на ИВСС.

Комисия “Професионална етика и превенция на корупцията”
					Р  Е  Ш  И:

Да се изиска от ИВСС отговорът на възражението от ..... по жалба с вх. № Ж-13-1185/30.12.2013 г. (ако има наличен такъв).

ОТНОСНО: 6. Разни.
	
	Докладва г-н Ясен Тодоров:
	
	Извлечение от протокол № 23/10.06.2014 г. относно информация  за публикации в медиите, свързани с дейността на ВСС за периода 04.06.-10.06-2014 г. 
1.	Статия „Граждани искат съд за кмет заради афера от 30 млн.лв.”, публикувана в “Eurochicago” .
2.	Статия „Съдии искат Пенгезов пак да им е шеф, публикувана в медия „Дефакто”.

Комисия “Професионална етика и превенция на корупцията”
  
					Р  Е  Ш  И:

Приема за сведение статиите „Граждани искат съд за кмет заради афера от 30 млн.лв.”, публикувана в “Eurochicago” и „Съдии искат Пенгезов пак да им е шеф, публикувана в медия „Дефакто”.

       				ПРЕДСЕДАТЕЛ НА „КОМИСИЯ
				ПРОФЕСИОНАЛНА ЕТИКА И
				ПРЕВЕНЦИЯ НА КОРУПЦИЯТА”: /п/
                      
                                                                                               ЯСЕН  ТОДОРОВ